CELEX: 62011TA0420
Language: et
Date: 2015-01-22 00:00:00
Title: Liidetud kohtuasjad T-420/11 ja T-56/12: Üldkohtu 22. jaanuari 2015 . aasta otsus – Ocean Capital Administration jt versus nõukogu (Ühine välis- ja julgeolekupoliitika — Iraani vastu suunatud piiravad meetmed tuumarelvade leviku tõkestamiseks — Rahaliste vahendite külmutamine — Otsuse seadusjõud — Piiravate meetmete tühistamise tagajärjed sellise üksuse jaoks, kes kuulub või keda kontrollib tuumarelvade levitamisega seotud üksus — Tühistamise tagajärgede ajalise mõju määratlemine)

9.3.2015   
            
            
               ET
            
            
               Euroopa Liidu Teataja
            
            
               C 81/12
            
         Üldkohtu 22. jaanuari 2015. aasta otsus – Ocean Capital Administration jt versus nõukogu
   (Liidetud kohtuasjad T-420/11 ja T-56/12) (1)
   
   ((Ühine välis- ja julgeolekupoliitika - Iraani vastu suunatud piiravad meetmed tuumarelvade leviku tõkestamiseks - Rahaliste vahendite külmutamine - Otsuse seadusjõud - Piiravate meetmete tühistamise tagajärjed sellise üksuse jaoks, kes kuulub või keda kontrollib tuumarelvade levitamisega seotud üksus - Tühistamise tagajärgede ajalise mõju määratlemine))
   (2015/C 081/15)
   Kohtumenetluse keel: inglise
   
      Pooled
   
   
      Hagejad: Ocean Capital Administration GmbH (Hamburg, Saksamaa) ja teised hagejad, kelle nimed on esitatud kohtuotsuse lisas (kohtuasi T-420/11); IRISL Maritime Training Institute (Teheran, Iraan); Kheibar Co. (Teheran); Kish Shipping Line Manning Co. (Kish Island, Iraan); IRISL Multimodal Transport Co. (Teheran) (kohtuasi T-56/12) (esindajad: F. Randolph, QC, solicitor M. Taher ja barrister M. Lester)
   
      Kostja: Euroopa Liidu Nõukogu (esindajad: M. Bishop ja kohtuotsuses T-420/11 P. Plaza García ning kohtuotsuses T-56/12 M.-M. Joséphidès)
   
      Ese
   
   Kohtuasjas T-420/11 nõue tühistada hagejaid puudutavas osas nõukogu 23. mai 2011. aasta otsus 2011/299/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 136, lk 65), nõukogu 23. mai 2011. aasta rakendusmäärus (EL) nr 503/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid (ELT L 136, lk 26) ja nõukogu 23. märtsi 2012. aasta määrus (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010 (ELT L 88, lk 1), ning kohtuasjas T-56/12 nõue tühistada hagejaid puudutavas osas nõukogu 1. detsembri 2011. aasta otsus 2011/783/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid (ELT L 319, lk 71), nõukogu 1. detsembri 2011. aasta rakendusmäärus (EL) nr 1245/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid (ELT L 319, lk 11) ja määrus nr 267/2012.
   
      Resolutsioon
   
   
               1.
            
            
               Tühistada osas, mis puudutab Ocean Capital Administration GmbH-d ja teisi hagejaid, kelle nimed on esitatud käesoleva kohtuotsuse lisas:
               
                           —
                        
                        
                           nõukogu 23. mai 2011. aasta otsus 2011/299/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid;
                        
                     
                           —
                        
                        
                           nõukogu 23. mai 2011. aasta rakendusmäärus (EL) nr 503/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid;
                        
                     
                           —
                        
                        
                           nõukogu 23. märtsi 2012. aasta määrus (EL) nr 267/2012, milles käsitletakse Iraani vastu suunatud piiravaid meetmeid ja millega tunnistatakse kehtetuks määrus (EL) nr 961/2010.
                        
                     
         
               2.
            
            
               Tühistada osas, mis puudutab hagejaid IRISL Maritime Training Institute, Kheibar Co., Kish Shipping Line Manning Co. ja IRISL Multimodal Transport Co.:
               
                           —
                        
                        
                           nõukogu 1. detsembri 2011. aasta otsus 2011/783/ÜVJP, millega muudetakse otsust 2010/413/ÜVJP, mis käsitleb Iraani vastu suunatud piiravaid meetmeid;
                        
                     
                           —
                        
                        
                           nõukogu 1. detsembri 2011. aasta rakendusmäärus (EL) nr 1245/2011, millega rakendatakse määrust (EL) nr 961/2010, milles käsitletakse Iraani vastu suunatud piiravaid meetmeid;
                        
                     
                           —
                        
                        
                           määrus nr 267/2012.
                        
                     
         
               3.
            
            
               Jätta nõukogu 26. juuli 2010. aasta otsuse 2010/413/ÜVJP, mis käsitleb Iraani vastu suunatud piiravaid meetmeid ning millega tunnistatakse kehtetuks ühine seisukoht 2007/140/ÜVJP (muudetud otsustega 2011/299 ja 2011/783), tagajärjed kehtima esiteks Ocean Capital Administrationi ja teiste hagejate suhtes, kelle nimed on esitatud käesoleva kohtuotsuse lisas, ja teiseks IRISL Maritime Training Institute'i, Kheibari, Kish Shipping Line Manningu ja IRISL Multimodal Transporti suhtes kuni määruse nr 267/2012 tühistamise jõustumiseni.
            
         
               4.
            
            
               Jätta Euroopa Liidu Nõukogu kohtukulud tema enda kanda ja mõista temalt välja esiteks Ocean Capital Administrationi ja ülejäänud 35 hageja, kelle nimed on esitatud käesoleva kohtuotsuse lisas, kohtukulud, ning teiseks IRISL Maritime Training Institute'i, Kheibari, Kish Shipping Line Manningu ja IRISL Multimodal Transporti kohtukulud.
            
         
      (1)  ELT C 290, 1.10.2011.